Diari Oficial de la Generalitat Valenciana


Sumari del DOGV 3093, del 06-10-1997 (1997/10772)

RESOLUCIÓ de 11 de juliol de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Federació d'Empresaris del Metall de la Província d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3093

Data del DOGV
:   06-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10416


Data del document
:   11-07-1997

Organisme emissor
:   Conselleria de Presidència

Tipus de document
:   Resolució

3311 RESOLUCIÓ de 11 de juliol de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Federació d'Empresaris del Metall de la Província d'Alacant. [97/C10263]
  
Vist l'expedient per què se sol·licita inscriure en el Registre de Fundacions de la Comunitat Valenciana la denominada Fundació Federació d'Empresaris del Metall de la Província d'Alacant, incoat en data 24 de novembre de 1995, pel senyor Javier López Mora, en representació de la Fundació, sobre la base dels següents
  
Fets
  
1. Que amb data 13 de maig de 1994, número 1.018 de protocol, davant el notari d'Alacant, senyor Francisco Javier Teijeiro Vidal, es va procedir a l'atorgament de l'acta de constitució de la Fundació Federació d'Empresaris del Metall de la Província d'Alacant, mitjançant l'elevació a públic del certificat de la reunió de l'Assemblea General de la Federació d'Empresaris del Metall de la Província d'Alacant, de 25 de novembre de 1993, en què es va prendre l'acord fundacional, i es van protocol·litzar els estatuts.
  
2. Que amb data 23 de setembre de 1996, davant el mateix notari d'Alacant, senyor Teijeiro Vidal, es va atorgar l'escriptura de modificació d'estatuts, així com de cessament, nomenament i acceptació de càrrecs. Presentades aquestes escriptures davant la Secció de Fundacions de la Conselleria de Presidència de la Generalitat Valenciana, aquesta secció va dictar, amb data 5 de març de 1997, un requeriment perquè en el termini de tres mesos a comptar de la notificació, es procedira a presentar determinats documents, i també a l'esmena i compliment d'alguns requisits necessaris.
  
3. El 16 de juny de 1997, el senyor Emilio Garijo Latorre va atorgar, en nom i representació de l'entitat fundadora, Federació d'Empresaris del Metall de la Província d'Alacant (FEMPA), una escriptura pública davant el notari d'Alacant, senyor Abelardo Lloret Rives, número de protocol 1.686, per a l'esmena dels errors i deficiències detectades i requerides en el seu dia, i també per a la reiteració de la voluntat de constituir una fundació i l'aprovació d'estatuts.
  
4. Segons l'article 9 i 10 dels estatuts, la finalitat de la Fundació és preferentment la de la formació empresarial, i també el foment, impuls, desenvolupament, protecció i suport d'activitats socioculturals de totes classes. Per al compliment del dit fi la Fundació podrà instituir premis o ajudes, sufragar estudis, investigacions, cursos, conferències, seminaris, congressos, exposicions i exhibicions monogràfiques, difusió cultural a través de mitjans de comunicació, publicacions i foment d'interrelació amb uns altres països.
  
5. La dotació inicial de la Fundació, segons consta en el certificat lliurat per la Caixa d'Estalvis de València, Castelló i Alacant (Bancaixa), incorporat en l'escriptura pública de 16 de juny de 1997, és de 80.382.082 de pessetes.
  
6. La representació, govern i administració de la Fundació corresponen al Patronat, que estarà integrat per un mínim de quatre i un màxim de vuit membres (art. 13 i 17 dels estatuts). El patronat inicial queda compost per les següents persones, les quals van acceptar el càrrec en document públic:
  
- President: el president de FEMPA, Emilio Garijo Latorre.
  
- Vicepresident: el Vicepresident de FEMPA, José Luis Montes Tallón.
  
- Tresorer: el tresorer de FEMPA, Francisco Aznar Payá.
  
- Vocals: els vicepresidents primer, segon i tercer de FEMPA, José Pomares López, Cayetano Gas Trigueros i Benito González Martínez.
  
- Secretari: el secretari general de FEMPA, Luis Rodríguez González.
  
7. La resta de l'articulat estatutari regula les qüestions previstes legalment en matèria de fundacions.
  
Fonaments jurídics
  
1. Aquesta Direcció General és competent per a la tramitació i resolució del present expedient en virtut d'allò que s'ha disposat en el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i el Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.
  
2. La Constitució inclou en el títol I, capítol II, secció II, article 34, el dret de fundació per a fins d'interés general.
  
3. La carta fundacional i els Estatuts continguts en l'escriptura pública, de 13 de maig de 1994, esmenats per les escriptures públiques de 23 de setembre de 1996 i de 16 de juny de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 9 dels seus estatuts.
  
Vistos els preceptes legals citats i altres generals de pertinent aplicació, resolc:
  
Primer
  
Inscriure com a fundació la denominada Fundació Federació d'Empresaris del Metall de la Província d'Alacant en el Registre de Fundacions de la Comunitat Valenciana amb el número 98(A) i classificar-la com a docent. El seu domicili radicarà a Alacant, carrer de la Mare de Déu dels Socors, número 58.
  
Segon
  
Aprovar els Estatuts per què ha de regir-se la Fundació, elevats a escriptura pública davant el notari del Col·legi de València, amb domicili a Alacant, senyor Abelardo Lloret Rives, en data 16 de juny de 1997, i número 1.686 de protocol.
  
Tercer
  
Aprovar el nomenament del primer Patronat segons figura en l'antecedent de fet número 6 de la present resolució.
  
Notifiqueu la present resolució, amb l'advertiment que contra aquesta, que no exhaureix la via administrativa, s'hi podrà presentar un recurs ordinari davant aquest mateix òrgan o davant el conseller de Presidència en el termini d'un mes, a comptar de la data de la notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 11 de juliol de 1997.- El director general d'Interior: José López Garrido.